EkBass/fiwiki-20250220-pages-articles huggingface dataset:
Luettelo Hondurasin kansallispuistoista

Luettelo Hondurasin kansallispuistoista kertoo Hondurasin kansallisesti merkittävistä luonnonsuojelualueista. Nämä ovat Kansainvälinen luonnonsuojeluliitto IUCN:n luokassa kaksi. Puisto Pinta-ala (km²) Sijainti Kuva Capiro Calenturan kansallispuisto 62 Colón Celaquen kansallispuisto 266.4 Lempira Cerro Azul de Copánin kansallispuisto 154.6 Copán Cerro Azul Meámbarin kansallispuisto 304 Comayagua, Cortés Congolónin, Piedra Paradan ja Coyocutenan kansallispuisto 110.46 Lempira Cusucon kansallispuisto 234.4 Cortés, Santa Barbara Jeannette Kawasin kansallispuisto 781.6 Atlantida 150px La Murallan kansallispuisto 210.3 Olancho La Tigran kansallispuisto 238.2 Francisco Morazán Montaña de Botaderos Carlos Escaleras Mejían kansallispuisto 967.55 Colón, Olancho Montaña de Comayaguan kansallispuisto 184.8 Comayagua Montaña Santa Bárbaran kansallispuisto 139.42 Santa Barbara Montaña de Yoron kansallispuisto 154.8 Yoro Montecristo Trifinion kansallispuisto 54 Ocotepeque Nombre de Diosin kansallispuisto 303.12 Atlántida Omoan kansallispuisto 138.7 Cortés Patucan kansallispuisto 3755.84 Olancho Pico Boniton kansallispuisto 564.3 Atlantida Pico Pijolin kansallispuisto 122.1 Yoro Port Royalin kansallispuisto 5 Bay Islands Punta Izopon kansallispuisto 112 Atlantida Rio Krutan kansallispuisto 307 Gracias a Dios Sierra de Agaltan kansallispuisto 207.8 Olancho == Lähteet == Honduras *
Atlasgaselli

Atlasgaselli eli cuvieringaselli (Gazella cuvieri) on gasellien sukuun kuuluva laji. Se on kotoperäinen laji luoteisessa Afrikassa sijaitsevassa Atlasvuoristossa. Atlasgasellikoiras painaa 20–35 kg, naaras on pienempi. Sen turkki on selkäpuolelta harmaanruskea, tummempi kuin muilla gasellilajeilla. Vatsapuoli ja takapuoli ovat kermanvalkeat, ruskean ja valkoisen raja on selvä ja sitä korostaa tummempi raita. Häntä on musta. Koiraan sarvet ovat 25-37 cm pitkät, naaraan 20-30 cm. Atlasgaselleja esiintyy puolikuivilla nahkealehtistä metsää kasvavilla alueilla. Lajin elinympäristöt sijaitsevat vuorten alarinteiltä 3300 metriin. Sen esiintymisalueet ovat vähentyneet populaatioiden pienetymisen vuoksi. Laji on luokiteltu IUCN:n Punaisen kirjan mukaan vaarantuneeksi. == Lähteet == == Aiheesta muualla == * Laji.fi: Atlasgaselli (cuvieringaselli) (Gazella cuvieri) * UniProt: Taxonomy - Gazella cuvieri Luokka:Gasellit Luokka:Uhanalaiset nisäkkäät
Telakointi (avaruus)

Telakointi tarkoittaa avaruustoimintaan liittyvässä termistössä kahden erillisen avaruusaluksen kiinnittymistä toisiinsa, tai niiden erilleen hajautettujen osien uudelleen liittämistä yhteen. Esimerkkinä tilanteesta, jossa avaruusalukset lähetetään lentoon eri aikaan on Gemini- lennot.https://nssdc.gsfc.nasa.gov/planetary/gemini.html Viitattu 7.12.2023. Telakointi voi olla myös osa yhtä lentoa. Esimerkkinä Apollo- ohjelma.https://history.nasa.gov/astp/overview.html Viitattu 7.12.2023. Siinä yhtenäisenä laukaistu kokonaisuus puretaan ja telakoidaan useaan otteeseen erimuodoissa. Varhaisia telakointeja oli Yhdysvaltojen ja Neuvostoliiton yhteislento Apollo-Sojuz. Avaruusasemien yhteydessä telakointi on osa aseman arkea. Telakontia on suorittaneet Yhdysvallat, Neuvostoliitto, Kiina ja Intia (SpaDeX). ==Huomautuksia== ==Lähteet== * Gatland, Kenneth: Avaruuslennot. Suom. Sakari Ahlbäck. Otava, Helsinki, 1968 ===Viitteet=== Luokka:Avaruustekniikka
Suomalaisten muinaisusko (Harva)

Suomalaisten muinaisusko on suomalaisen uskontotieteen uranuurtajan Uno Harvan kirjoittama ja WSOY:n vuonna 1948 julkaisema tietokirja, joka käsittelee suomalaisten muinaisuskoa. Kirja kokoaa Uno Harvan elämäntyön yksiin kansiin. Se on suomalaisen mytologiantutkimuksen merkkiteos. Kirja oli Harvan elämäntyön päätös, mutta ensipainoksen julkaisun aikoihin Suomalaisten muinaisuskon arvoa ei vielä ymmärretty, eikä sitä esimerkiksi hyödynnetty sosiologian opinnoissa. Myöhemmin kirjan arvostus nousi. Suomalaisen Kirjallisuuden Seura julkaisi vuonna 2018 teoksesta uudistetun laitoksen. Suomalaisten muinaisusko käsittelee suomalaisen kansanuskon ikivanhoja juuria. Teos muun muassa selvittää miten jumalat, haltijat ja kuolleet ja uskonto sulautuivat menneiden aikojen ihmisten arkeen ja juhlaan. Turun yliopiston uskontotieteen emeritusprofessori Veikko Anttonen on kirjoittanut uudistettuun laitokseen jälkisanat. Anttosen mukaan Harva tutki esimodernin ajan ihmisen uskoa ja maailmankuvaa, jolle uskonto loi pohjan. Keskeistä teoksessa on Anttosen mukaan se, mitä se kertoo uskonnon kytkeytymisestä muinaissuomalaisten juhlaan ja arkeen. Kirja valottaa hänen mukaansa hyvin myös maaseutuyhteiskunnan rakennetta. == Lähteet == Luokka:Suomalaiset tietokirjat Luokka:Kirjat suomalaisesta muinaisuskosta Luokka:Vuoden 1948 kirjat Luokka:Suomalainen mytologia
Obrestadin majakka

Obrestadin majakka () on majakka Hån kunnassa Rogalandin läänissä Norjassa. Se perustettiin vuonna 1873, automatisoitiin 1987 ja jätettiin miehittämättömäksi 1991. ==Lähteet== ==Aiheesta muualla== Luokka:Norjan majakat Luokka:Hå
Kvassheimin majakka

Kvassheimin majakka () on majakka Hån kunnassa Rogalandin läänissä Norjassa. Se perustettiin vuonna 1912, automatisoitiin 1986 ja jätettiin miehittämättömäksi 1990. ==Lähteet== ==Aiheesta muualla== Luokka:Norjan majakat Luokka:Hå
Atnorth

atNorth on islantilainen konesali- ja tekoälypalveluita tarjoava yritys, joka tarjoaa palveluita Islannissa, Ruotsissa ja Suomessa. atNorthin pääkonttori sijaitsee Islannin Reykjavikissa. Yhtiö perustettiin vuonna 2009 ja se siirtyi Partners Groupin omistukseen vuonna 2022. == atNorth Suomessa == Yhtiöllä on kolme datakeskusta Suomessa. Joulukuussa 2023 yhtiö osti Kouvolan Ummeljoelta 21 hehtaarin teollisuustontin Kymijoen rannalta tarkoituksena rakentaa 60 megawatin datakeskus. ==Lähteet== Luokka:Islantilaiset yritykset
Varhaugin kirkko

Varhaugin kirkko () on Hån kunnassa Rogalandin läänissä Norjassa sijaitseva puinen pitkäkirkko vuodelta 1904. Sen suunnitteli arkkitehti Hartvig Sverdrup Eckhoff. ==Lähteet== ==Aiheesta muualla== Luokka:Norjan puukirkot Luokka:Hå
Brusand

Brusand on taajama Hån kunnassa Rogalandin läänissä Norjassa. Taajaman pinta- ala on 0,2 neliökilometriä ja asukasluku 436 vuonna 2022. ==Lähteet== ==Aiheesta muualla== Luokka:Hå Luokka:Norjan taajamat
Nærbø

Nærbø on taajama Hån kunnassa Rogalandin läänissä Norjassa. Taajaman pinta-ala on 3,1 neliökilometriä ja asukasluku 7 433 vuonna 2022. Nærbø oli itsenäinen kunta vuosina 1894–1964. ==Lähteet== ==Aiheesta muualla== Luokka:Hå Luokka:Norjan entiset kunnat Luokka:Norjan taajamat
Helge Torvund

Helge Torvund (s. 20. elokuuta 1951 Hå) on norjalainen runoilija ja psykologi. Hänen esikoisteoksensa, runokokoelma Hendene i byen, ilmestyi vuonna 1977. Torvund sai vuonna 2018 Dobloug-palkinnon. ==Lähteet== ==Aiheesta muualla== Luokka:Norjalaiset runoilijat Luokka:Norjalaiset psykologit Luokka:Vuonna 1951 syntyneet Luokka:Elävät henkilöt
Star of the Seas

M/S Star of the Seas on Turun telakalla rakenteilla oleva toinen Icon-luokan risteilijä. Aluksen on määrä aloittaa liikennöinti kesällä 2025. Valmistuessaan aluksen on määrä jakaa titteli maailman suurimmasta risteilijästä vuonna 2023 valmistuneen M/S Icon of the Seas -sisaraluksen kanssa. Alus käyttää polttoaineenaan nesteytettyä maakaasua eli LNG:tä.https://www.royalcaribbean.com/cruise-ships/star-of-the-seas Aluksen kölinlasku tapahtui 21. joulukuuta 2023. ==Lähteet== Luokka:Risteilyalukset
Nykysuomen etymologinen sanakirja

Nykysuomen etymologinen sanakirja on Kaisa Häkkisen kirjoittama ja WSOY:n vuonna 2004 julkaisema etymologinen sanakirja, joka hakusanat ovat nykysuomea. Sanoma Pro julkaisi teoksen uudelleen vuonna 2013. Sanakirja on uudistettu ja täydennetty painos Häkkisen vuonna 1987 julkaistusta Nykysuomen sanakirja- sarjassa ilmestyneestä Etymologisesta sanakirjasta, josta on otettu useita painoksia. Kun Nykysuomen sanakirja -sarjan Etymologinen sanakirja selitti suomen kielen tuhat yleisintä sanaa, on Nykysuomen etymologisessa sanakirjassa hakusanojen määrä noin 6 000, minkä lisäksi hakemiston kautta selitetään vielä tämän lisäksi satoja sanoja, jotka sisältyvät teoksen sana-artikkeleihin. Sanakirja esittelee uusimpaan tutkimukseen perustuvasti suomen kielen sanaston alkuperää, ikää, rakennetta ja kehitystä. Hakusanoina on perussanoja, johdoksia, yhdyssanoja ja jonkin verran myös sivistyssanoiksi luokiteltavia nuoria lainoja ja erisnimiä. Häkkinen käy teoksessaan vanhempien etymologisten sanakirjojen etymologiat kriittisesti läpi ja tarkentaa, uudistaa ja korjaa niitä. Uusia etymologioita Häkkinen esittää erityisesti nuorista lainasanoista, mutta hän antaa myös eräiden vanhempien sanojen alkuperästä aiemmin julkaisemattomia selityksiä. Kirjassa on selväsanaisesti ja ymmärrettävästi esitetty sanan alkuperää ja ikää koskevat päätelmät ja lisäksi annettu sanojen elämää koskevaa taustatietoa. == Lähteet == Luokka:Suomen kielen sanakirjat Luokka:Vuoden 2004 kirjat
Celaquen kansallispuisto

Celaquen kansallispuisto on luonnonsuojelualue Hondurasissa, Lempiran departementissa. Puiston alueella on rehevän metsän peittämänä Hondurasin korkein vuori El Cerro de las Minas (2849 m). Useat joet ja purot saavat alkunsa puistosta, siellä on jyrkkiä rinteitä ja näyttävä vesiputous. Puiston eläimiin kuuluvat puumat, oselotit, apinat ja ketsaalit. == Lähteet == == Aiheesta muualla == Luokka:Hondurasin kansallispuistot
Kierot mielet

Kierot mielet on tubettaja ja teologian tohtori Ville Mäkipellon kirjoittama true crime -tietokirja. Kirjan kustansi Otava. Kirja kertoo maailman oudoimmista sarjamurhaajista. Kirja on julkaistu painettuna, E- ja äänikirjana. Äänikirja julkaistaan uutena kokeiluna 24:ssä osassa joulukalenterina 2023 joulukuun 1. päivästä 24. päivään. == Yleiskatsaus == Kirja kertoo tositarinoita outojen sarjamurhaajien maailmasta. Siinä kerrotaan esimerkiksi mikä sai italialaisen perheenäidin valmistamaan uhreistaan saippuaa ja miten arvostettu brittilääkäri onnistui surmaamaan yli 200 potilastaan jäämättä kiinni. Kirjassa kerrotaan kahdeksasta maailman oudoimpiin kuuluvasta sarjamurhaajasta, heidän uhreistaan ja miten ammattilaiset tutkivat ja tulkitsivat tapauksia. == Vastaanotto == 6.– 13. joulukuun 2023 varatuimpien tietokirjojen listalla Kierot mielet on kahdeksas. Saman listan kuudennelta sijalta löytyy myös Mäkipellon Paavo Huotarin kanssa kirjoittama Sensuroitu. == Lähteet == Luokka:Suomalaiset tietokirjat Luokka:Vuoden 2023 kirjat
Nanolääketiede

Nanolääketiede tarkoittaa nanoteknologian hyödyntämistä sairauksien diagnosoinnissa, hoidossa ja seurannassa. Kiinnostus nanolääketieteeseen on kasvussa. Tavoitteena on, että sen avulla terveydenhuollon ammattilaiset voisivat tehdä paremmalla todennäköisyydellä oikeita diagnooseja ja terveydenhuollossa käytetyt testit olisivat tarkempia ja nopeampia. Lääkkeissä nanotekniikka voi parantaa ainakin sellaisia vaikuttavan aineen ominaisuuksia kuin liukoisuutta tai aikaa, jonka se viettää veressä. Nanokoko saattaa suojata lääkeainetta kemialliselta hajoamiselta. Lääkeaine saattaa myös olla helpompi viedä sairaaseen elimeen, kudokseen tai soluun. Nanomateriaalien avulla on myös mahdollista käyttää potilaiden hoidossa uusia, vähemmän myrkyllisiä ja voimakkaampia lääkkeitä. On joitain aineita, jotka ovat yksinään myrkyllisiä tai jopa liian vaarallisia käytettäviksi. Jos nanomateriaalia käyttää sellaisen lääkeaineen kuljettajana, lääkeaine ei ole enää yhtä myrkyllinen ja se voidaan viedä sairaaseen kudokseen turvallisemmin. Esimerkiksi jotkin syöpälääkkeet ovat hyvin myrkyllisiä. Mineraalipohjaiset aurinkosuojat hyödyntävät nanoteknologiaa siten, että niissä on tiettyjä nanometrin kokoisia kemikaalihiukkasia, jotka heijastavat UV-säteitä iholta. Heijastukseen käytettyjä kemikaaleja ovat esimerkiksi titaanidioksidi ja sinkkioksidi. Nanolääkkeiden turvallisuutta koskien on kuitenkin esitetty epäilyksiä, sillä ne saattavat käyttäytyä elimistössä arvaamattomasti ja niiden pitkäaikaisvaikutukset eivät ole tiedossa. Esimerkiksi titaanioksidin epäillään kuitenkin aiheuttavan syöpää, jos sitä hengittää sisään. == Lähteet == Luokka:Lääketiede Luokka:Nanoteknologia
Cerro Azul Meámbarin kansallispuisto

Cerro Azul Meámbarin kansallispuisto on luonnonsuojelualue Hondurasissa, Comayaguan ja Cortésin departementissa. Vain noin puolet puiston pinta-alasta on metsää, jota on monia eri tyyppejä, sekä havupuiden että lehtipuiden muodostamina. Iso osa pinta-alasta on maanviljelyskäytössä. Nisäkkäisiin kuuluvat vyötiäiset, opossumit ja lepakot. Lintuja on tavattu yli 80 lajia. Puiston monet joet ja purot laskevat Yojoa-järveen. == Lähteet == Luokka:Hondurasin kansallispuistot
Karl Pajusalu

Karl Pajusalu (s. 20. kesäkuuta 1963) on virolainen viron kielen historian ja murteiden professori, joka työskentelee Tarton yliopistossa. Hän on toiminut tehtävässään vuodesta 2000 alkaen. Pajusalu on ollut Viron tiedeakatemian jäsen vuodesta 2011 lähtien. Hän on myös Latvian tiedeakatemian jäsen. Vuonna 2016 Pajusalulle myönnettiin Latvian yliopiston kunniatohtorin arvo. Pajusalu on kirjoittanut myös runoutta. Pajusalu aloitti väitöskirjan kirjoittamisen vuonna 1993. Hän valmistui tohtoriksi vuonna 1997 suomalais-ugrilaisen kielentutkimuksen oppiaineesta. Vuosina 2001–2003 hän työskenteli Helsingin yliopiston viron kielen vierailevana professorina. Tutkimuksissaan hän on erikoistunut eteläisiin itämerensuomalaisiin kieliin, kuten eteläviroon ja Salatsin liiviin. Hän on myös kunnostautunut pienten kielten elvytystyössä. == Lähteet == Luokka:Tarton yliopiston professorit Luokka:Virolaiset kielitieteilijät Luokka:Vuonna 1963 syntyneet Luokka:Elävät henkilöt Luokka:Virolaiset professorit
Quarraisha Abdool Karim

Quarraisha Abdool Karim (s. 23. maaliskuuta 1960) on eteläafrikkalainen epidemiologi.Profile - Drs. Salim S. Abdool Karim and Quarraisha Abdool Karim Cabinet Office, viitattu 7.12.2023Quarraisha Abdool Karim UNAIDS, viitattu 7.12.2023 Hän on ansioitunut AIDS:n tutkijana, jonka pääasiallisiin tutkimuskohteisiin ovat lukeutuneet Etelä-Afrikan HIV-epidemia sekä tyttöjen ja nuorten naisten HIV-tartuntojen taustat. Lisäksi hän on aktiivisesti ajanut HIV-positiivisten henkilöiden ihmisoikeuksia. Abdool Karim aloitti korkeakouluopintonsa Etelä-Afrikassa ja sai luonnontieteiden maisterin oppiarvon parasitologiassa Columbian yliopistosta Yhdysvalloissa vuonna 1988. Vuonna 2000 Abdool Karim sai filosofian tohtorin arvon lääketieteessä Natalin yliopistosta. Hänestä tuli vuonna 2013 kliinisen epidemiologian professori Columbian yliopiston Mailman School of Public Healthissa ja vuonna 2014 kansanterveyden adjunct professor KwaZulu-Natalin yliopiston Nelson R. Mandela School of Medicinessa. Lisäksi Abdool Karim on toiminut vierailevana tutkijana Massachusetts General Hospitalissa ja vierailevana luennoitsijana Harvardin yliopistossa. Abdool Karim on toiminut associate scientific director -asemassa Etelä-Afrikan AIDS-tutkimuskeskus CAPRISA:ssa (Centre for the AIDS Programme of Research in South Africa). Hän oli päätutkija CAPRISA 004 -nimisessä kliinisessä kokeilussa, jossa osoitettiin tenofoviirigeelin teho HIV- tartuntojen ennaltaehkäisyssä. Tutkimus pääsi vuonna 2010 Science-lehden Top 10 Scientific Breakthroughs -listalle. Abdool Karim on myös johtanut yli kuusisataa tieteilijää eteläisessä Afrikassa kouluttanutta kansainvälistä Fogartyn AIDS-koulutus- ja tutkimusohjelmaa.Professor Quarraisha Abdool Karim The Presidency, viitattu 7.12.2023 Hän on laatinut yli kolmesataa vertaisarvioitua tutkimusjulkaisua (2023) ja toimittanut monia kirjoja.Prof Quarraisha Abdool Karim University of Cape Town, viitattu 7.12.2023 Abdool Karim on toiminut UNAIDS:n nuoriin ja HI-virukseen keskittyneenä erikoislähettiläänä ja Afrikan tiedeakatemian varapuheenjohtajana. Hän on myös Etelä-Afrikan tiedeakatemian, Royal Society of South African ja National Academy of Medicinen jäsen. == Lähteet == Luokka:Eteläafrikkalaiset lääkärit Luokka:Epidemiologit Luokka:AIDS Luokka:Vuonna 1960 syntyneet Luokka:Elävät henkilöt
Suvi Vehmanen

Suvi Vehmanen (s. 1975 Kerava) on suomalainen biologiSuvi Vehmanen Minerva Kustannus, viitattu 7.12.2023, kirjailija, toimittaja ja kuvittaja. Hänelle myönnettiin vuonna 2012 Suomen tietokirjailijat ry:n Tietopöllö- palkinto.Vehmanen, Suvi Kirjasampo, viitattu 7.12.2023 Hän kirjoitti aiemmin nimellä Suvi Vanhanen. Vehmanen on kirjoittanut lasten luontokirjoja, joiden tarkoituksena on tiedon välitys tarinoiden kautta. Hän on kirjoittanut myös satuja ja artikkeleita lehtiin Sieppo, Suomen Luonto ja Voi hyvin.Suvi Vehmanen Suomen Tietokirjailijat ry, viitattu 7.12.2023 == Teoksia == * Lapsen oma luontokirja (2007) * Miksi leppäkertulla on pilkut (2008) * Lapsen oma vesikirja (2009) * Lapsen oma petokirja (2010) * Lapsen oma talvikirja (2012) == Lähteet == Luokka:Suomalaiset biologit Luokka:Suomalaiset tietokirjailijat Luokka:Suomalaiset toimittajat Luokka:Suomalaiset kuvittajat Luokka:Vuonna 1975 syntyneet Luokka:Elävät henkilöt
Hedda Retu

Hedda Heidi Anne-Maria RetuMinna Juti, Heidi Valasti, 54, vaihtoi nimensä ja on nyt Hedda Retu: ”Uusi nimi juhlistaa elämää ilman kuukautisia” Anna 27.4.2020, viitattu 8.12.2023 (aiemmin Heidi Anne-Maria Valasti, s. 1965) on suomalainen kliininen seksologi, psykoterapeutti ja seksuaaliterapeutti.Hedda Retu Hedda Retu, viitattu 8.12.2023Heidi Valasti Minerva Kustannus, viitattu 8.12.2023 Retu kouluttautui toimintaterapeutiksi perehtyen neuropsykiatriaan ja neurologiaan. Hän sai toimintaterapeutin suojatun nimikkeen vuonna 1995, perusti terapiavastaanoton vuonna 1999 ja aloitti vuonna 2002 toiminnan myös työnohjaajana ja kouluttajana. Retu suoritti seksologisen koulutuksensa Jyväskylän ammattikorkeakoulussa vuosina 1998–2001. Hän sai vaativan erityistason psykoterapeutin pätevyyden vuonna 2007. Retu sai Nordic Association for Clinical Sexologylta auktorisoinnin erityistason seksuaaliterapeuttina vuonna 2002 ja kliinisenä seksologina vuonna 2006. Vuonna 2015 hän pääsi Kelan kuntoutuksen palveluntuottajarekisteriin kriisi- ja traumapsykoterapeuttina.CV Hedda Retu, viitattu 8.12.2023 Retu on pitänyt Iltalehden viikonloppuliitteessä seksologin palstaa ja kirjoittanut Minerva Kustannuksen kautta julkaistun teoksen Rakasta rohkeasti – Uskalla lähteä, uskalla jäädä (2008). Hän on toiminut terapiaryhmien ohjaajana ja ohjannut sekä pari- että yksilöpsykoterapiaa. Retu on soveltanut pitämillään vastaanotoilla hahmo- ja traumaterapian menetelmiä. Hän on myös toiminut energiahoitajana ja perustanut kansanparannuksen piiriin kuuluvaan sielunpalautukseen erikoistuneen Parantola Manan.Parantola Mana Parantola Mana, viitattu 8.12.2023 Retu on ollut kolmesti naimisissa. Hän avioitui ensimmäisen kerran 19-vuotiaana.Viidesti eronnut pariterapeutti HS:lle: Näihin asioihin suomalaisten suhteet kaatuvat Ilta-Sanomat 30.6.2016, viitattu 8.12.2023 Hän otti käyttöön nykyisen nimensä joulukuussa 2019. == Lähteet == Luokka:Suomalaiset seksologit Luokka:Suomalaiset psykoterapeutit Luokka:Suomalaiset kansanparantajat Luokka:Vuonna 1965 syntyneet Luokka:Elävät henkilöt
Suomen Seksologinen Seura

Suomen Seksologinen Seura ry (; FIAS) on seksologiaa edustava Suomessa toimiva tieteellinen järjestö. Se perustettiin syksyllä 1997. Järjestön kotipaikka on Helsinki. Suomen Seksologinen Seura muun muassa myöntää auktorisointeja seksuaalineuvojille. Sen kautta on mahdollista lisäksi hakea Nordic Association of Clinical Sexologyn myöntämiä auktorisointeja muille alan ammattilaisille, kuten seksuaaliterapeuteille ja kliinisille seksologeille.Seura Suomen Seksologinen Seura, viitattu 8.12.2023 Suomen Seksologinen Seura julkaisee tieteellistä kausijulkaisua Seksologinen aikakauskirja.Seksologinen aikakauskirja Suomen Seksologinen Seura, viitattu 8.12.2023 Se myöntää vuosittain Työn sankari - ja Vuoden valopilkku -palkintoja sekä elämäntyöpalkintoja.Palkinnot Suomen Seksologinen Seura, viitattu 8.12.2023 Lokakuussa 2020 Suomen Seksologinen Seura järjesti Suomen ensimmäisen kansallisen seksologian konferenssin nimellä Oodi seksuaalisuudelle.Suomen seksologinen seura järjestää ensimmäisen kansallisen seksologian konferenssin 15.-17.10. ePressi 11.10.2020, viitattu 8.12.2023 Järjestö on ollut osapuolena kiistassa, jossa se erotti perustajajäsenensä, myös puheenjohtajanaan toimineen Osmo Kontulan jäsenyydestään, minkä jälkeen Kontula jätti asiasta kanteen käräjäoikeuteen.Santtu Natri, Seksitutkija Osmo Kontula riidoissa kollegojensa kanssa – Seksologinen seura erotti perustajansa ja entinen puheenjohtaja syyttää syrjinnästä Yle 27.5.2020, viitattu 8.12.2023 == Lähteet == Luokka:Seksologia Luokka:Suomalaiset tiedeyhdistykset
Svenska Diabetesförbundet

Svenska Diabetesförbundet on ruotsalainen diabetestietoutta välittävä, diabetologista tutkimusta tukeva ja diabeetikoiden etujen edistämiseen pyrkivä järjestö.About us Svenska Diabetesförbundet 20.2.2023, viitattu 8.12.2023 Svenska Diabetesförbundet perustettiin vuonna 1943. Sen alkuperäinen nimi oli Riksförbundet för sockersjuka, jolla se toimi vuoteen 1962 saakka.Svenska diabetesförbundet (1943 -) Riksarkivet, viitattu 8.12.2023 Svenska Diabetesförbundetin jäsenmäärä on noin 22 000 (2023), mikä tekee siitä Ruotsin suurimman diabetesjärjestön. Se on samalla ainoa ruotsalainen International Diabetes Federationin jäsenjärjestö. Svenska Diabetesförbundet jakautuu noin yhdeksäänkymmeneen eri puolilla Ruotsia toimivaan paikallisjärjestöön. Sille valitaan hallitus kolmen vuoden välein. Svenska Diabetesförbundetin alaisuudessa toimii nuorten diabeetikkojen Ung Diabetes -neuvosto. Svenska Diabetesförbundetin lehti Allt om Diabetes ilmestyy kuusi kertaa vuodessa.Tidningen Allt om Diabetes Svenska Diabetesförbundet, viitattu 8.12.2023 == Lähteet == Luokka:Ruotsalaiset järjestöt Luokka:Potilas- ja vammaisjärjestöt Luokka:Diabetes
Pauli Puolakkainen

Pauli Puolakkainen (s. 5. huhtikuuta 1959 Helsinki) on suomalainen gastroenterologi.Pauli Puolakkainen Helsingin yliopisto, viitattu 8.12.2023 Puolakkainen kirjoitti ylioppilaaksi Munkkivuoren lukiosta vuonna 1978.Vatsaelinkirurgian professori Pauli Puolakkainen 2021 Yhdistysavain, viitattu 8.12.2023 Hän sai lääketieteen lisensiaatin oppiarvon Helsingin yliopistosta vuonna 1984 ja väitteli sieltä tohtoriksi Tom Schröderin ohjauksessa vuonna 1989. Puolakkainen pätevöityi vuonna 1991 yleiskirurgian ja vuonna 1997 vatsaelinkirurgian erikoislääkäriksi. Hän sai hallinnon pätevyyden vuonna 2005 ja lääkärikouluttajan erikoispätevyyden vuonna 2008. Puolakkainen sai kirurgian peruskoulutuksensa Lahden kaupunginsairaalassa ja aloitti työskentelyn Helsingin seudun yliopistollisen keskussairaalan kirurgian klinikalla II vuonna 1986. Puolakkaisesta tuli kokeellisen kirurgian dosentti vuonna 1991 ja gastroenterologisen kirurgian dosentti 1999. Vuosina 2007–2011 hän toimi Turun yliopiston kirurgian professorina, ja vuonna 2012 hänestä tuli Helsingin yliopiston vatsaelinkirurgian professori sekä Helsingin ja Uudenmaan sairaanhoitopiirin ylilääkäri. Vierailevana professorina Puolakkainen on ollut muun muassa Washingtonin yliopistossa Seattlessa. Hän on vieraillut luennoitsijana useissa muissakin maissa. Puolakkainen on tarkastellut tutkimustyössään muun muassa akuuttia haimatulehdusta, mahasyöpää ja haimasyöpää. Hän on johtanut omaa laboratoriotaan. Puolakkainen toimi Gastroenterologia ja hepatologia -kirjassa apulaispäätoimittajana. Hän on kuulunut myös Suomen Lääkärilehden tieteelliseen toimitusneuvostoon ja JAMA Surgeryn toimituskuntaan. Vuonna 2008 hänestä tuli Scandinavian Journal of Surgeryn apulaispäätoimittaja. Puolakkainen toimi Suomen Gastroenterologiayhdistyksen puheenjohtajana vuosina 2011–2013 ja Suomen Kirurgiyhdistyksen puheenjohtajana vuosina 2012–2014. Vuonna 2016 hänet valittiin Suomen Gastroenterologiayhdistyksen kunniajäseneksi.Kunniajäsenet Suomen Gastroenterologiayhdistys ry, viitattu 8.12.2023 Puolakkainen on naimisissa ja hänellä on lapsia. == Lähteet == Luokka:Suomalaiset kirurgit Luokka:Suomalaiset professorit Luokka:Turun yliopiston professorit Luokka:Helsingin yliopiston professorit Luokka:Vuonna 1959 syntyneet Luokka:Elävät henkilöt
Reza Aslan

Reza Aslan (s. 1972 Teheran) on yhdysvaltalainen uskontotieteilijä.Reza Aslan Carnegie Corporation of New York 2014, viitattu 8.12.2023 Reza Aslan: "Why I Am a Believer: My Journey of Religious Exploration" BYU College of Family, Home, and Social Sciences, viitattu 8.12.2023 Aslan muutti perheineen seitsemänvuotiaana synnyinmaastaan Iranista Yhdysvaltoihin. Perhe asui ensin Oklahomassa ja asettui sitten Kalifornian pohjoisosiin.Reza Aslan David Sheff, viitattu 8.12.2023 Aslan kääntyi 15-vuotiaana kristityksi evankelikaaliksi mutta kääntyi myöhemmin islamin suufilaiseen suuntaukseen.Juhani Huttunen, Käärmettä pyssyyn Kirkko ja kaupunki 5.1.2015, viitattu 8.12.2023 Hän sai humanististen tieteiden kandidaatin arvon uskontotieteessä Santa Claran yliopistosta pääaineenaan Uuden testamentin tutkimus ja sivuaineenaan muinaiskreikka. Teologisen tutkimuksen maisterin arvon hän sai Harvardin yliopistosta pääaineenaan uskontojen historia. Filosofian tohtoriksi Aslan väitteli uskontojen sosiologiassa Kalifornian yliopistosta (Santa Barbara). Lisäksi hän suoritti Master of Fine Arts -tutkinnon Iowan yliopistossa. Aslan on toiminut luovan kirjoittamisen professorina Kalifornian yliopistossa (Riverside). Lisäksi hän on opettanut Drew Universityssa (New Jersey) ja Iowan yliopistossa. Hän on American Academy of Religionin, Society of Biblical Literaturen ja International Qur'anic Studies Associationin jäsen. Aslan on saavuttanut kansainvälistä suosiota televisioesiintymisillään, puhujana ja kommentaattorina tiedotusvälineissä. Hän on esiintynyt säännöllisesti muun muassa ohjelmissa Meet the Press ja The Daily Show. Hän tuotti CNN:lle sarjaa Believer, kunnes CNN keskeytti yhteistyön Aslanin muun muassa nimitettyä Donald Trumpia "paskaksi". Hän selitti toimintaansa kiivastuneena reaktiona Trumpin edistämiin matkustuskieltoihin Lontoon kesäkuun 2017 terrori-iskun jälkimainingeissa.Brian Stelter, CNN cancels Reza Aslan's show "Believer" after profane anti-Trump tweets CNN 9.6.2017, viitattu 8.12.2023 Hän on toiminut konsultoijana The Leftovers -sarjan taustalla.Lisa Liebman, Reza Aslan Addresses Every Mystery in The Leftovers’ Premiere Slate 6.10.2015, viitattu 8.12.2023 Aslan on kirjoittanut lukuisia kirjoja. Hänen ensimmäinen teoksensa oli No God but God: The Origins, Evolution, and Future of Islam. Historiallista Jeesusta hän tarkasteli kirjassaan Kapinallinen: Jeesus Nasaretilaisen aika ja elämä (suomennettu 2014; alkuteos Zealot: The Life and Times of Jesus of Nazareth, 2013). Teoksessaan How to Win a Cosmic War hän käsitteli Al Qaedaa, Talibania ja muita militantteja ryhmittymiä sekä uskonnollista väkivaltaa juutalaisuudessa, kristinuskossa ja islamissa. Aslan on naimisissa sijoittaja ja yrittäjä Jessica Jackleyn kanssa. Pariskunnalla on neljä lasta. Aslan asuu Los Angelesissa. == Lähteet == == Aiheesta muualla == * Luokka:Yhdysvaltalaiset uskontotieteilijät Luokka:Yhdysvaltalaiset tietokirjailijat Luokka:Yhdysvaltalaiset televisiotuottajat Luokka:Vuonna 1972 syntyneet Luokka:Elävät henkilöt
Hannu Jaakkola

Hannu Olavi Jaakkola (s. 14. lokakuuta 1945 Turku) on suomalainen diplomi- insinööri ja eläköitynyt yritysjohtaja, joka on saanut teollisuusneuvoksen arvonimen. Viitattu 7.12.2023. Jaakkola syntyi Kaino Jaakkolan ja Senni Ulkuniemen perheeseen ja avioitui 1968 hammaslääketieteen lisensiaatti Paula Annikki Niemisen kanssa. Hän tuli ylioppilaaksi Puolalan yhteislyseosta Turussa 1966 ja valmistui kemian alan diplomi-insinööriksi Åbo Akademista 1973. Jaakkola oli Kaukomarkkinat Oy Barkerin osastoinsinööri 1973–1975 ja osastonjohtaja 1975–1978, Valvilla-osakeyhtiön tuotantopäällikkö 1978–1982, tuotantojohtaja 1982–1985 ja hallituksen jäsen 1982–1985 sekä Nanson tutkimus- ja kehitysjohtaja Nokialla 1985–1987 ja yhtiön toimitusjohtaja 1987–2001. Hänellä on ollut myös useita liike-elämän ja muita asiantuntija- ja luottamustehtäviä. Jaakkola on toiminut Belgian kunniakonsulina Pirkanmaalla, Keski-Suomessa ja Etelä-Pohjanmaalla. Hänet tunnetaan myös vaski- ja lyömäsoitinyhtyeen trumpetistina. Teollisuusneuvoksen arvonimen Jaakkola sai 1996. (ei-vapaa) == Lähteet == Luokka:Suomalaiset insinöörit Luokka:Suomalaiset yritysjohtajat Luokka:Vuonna 1945 syntyneet Luokka:Elävät henkilöt
Velasco-luokka (linjalaiva)

Velasco-luokka oli Espanjan laivaston kolmen kaksikantisen 70-tykkisen linjalaivan muodostama alusluokka. == Suunnittelu == Edward Bryantin suunnittelema alusluokka olivat hänen aiemmin suunnittelemansa Terrible-luokan muunnos. Ne perustuivat Jorge Juanin suunnitelmiin. Luokan ensimmäiselle alukselle, joka oli nimetty 31. heinäkuuta 1762 Morronlinnaa Havannassa puolustaessaan surmansa saaneen Luis de Velascon kunniaksi, määrättiin aliakseksi () San Luis Obispo. Kahdelle muulle alukselle ei aliaksia määritetty, koska ne oli nimetty pyhimysten mukaan. Alusten rakennustöistä vastasi genovalaisen Agostínin Monticelin perhe ja Juan de Monteceli.Winfield et al 2023 s. 140-141 == Alukset == Velasco-luokka Nimi (lempinimi) Telakka Kölinlasku Vesille Valmis Kohtalo Velasco (San Luis Obispo) Cartagena 21. toukokuuta 1762 18. elokuuta 1764 reserviin 1782 romutettu 1801 San Genaro Cartagena 16. syyskuuta 1764 23. joulukuuta 1765 Ranskan laivastolle 22. heinäkuuta 1801 Saint Genard Ulysse 5. helmikuuta 1803 Santa Isabel Cartagena 22. elokuuta 1765 30. huhtikuuta 1767 romutettu 1803 == Lähteet == * === Viitteet === *
Laitavasemmisto

Laitavasemmisto tarkoittaa vasenta laitaa vasemmisto–oikeisto-ulottuvuudella. Suomessa laitavasemmistoa ovat edustaneet eduskunnassa esimerkiksi Suomen Kansan Demokraattinen Liitto ja Vasemmistoliitto. Eurooppalaisia laitavasemmistolaisia puolueita ovat esimerkiksi Saksan Die Linke ja Ranskan La France insoumise. Laitavasemmiston osia ovat: * Radikaali vasemmisto, joka pyrkii perinpohjaisesti muuttamaan nykyisen kapitalistisen järjestelmän. Se on jyrkempi kuin sosiaalidemokraatit ja vihreät, joille riittää kapitalistisen järjestelmän uudistaminen. * Äärivasemmisto on jyrkempi kuin radikaali vasemmisto. Se vastustaa demokratiaa ja havittelee valtaa vallankumouksen tai väkivallan kautta.Escalona ym. 2023, s. 7–9. (määritelmä Mudde & March, 2005) ==Lähteet== Luokka:Vasemmistolaiset aatteet
Venceslauksen aukio

Venceslauksen aukio (Václavské náměstí) sijaitsee Tšekin pääkaupungin Prahan keskustassa. Se on kaupungin merkittävimmpiä alueita, ja se on ollut useita kertoja Tšekin historian käännekohtien keskipisteessä. Aukio tunnettiin aiemmin nimellä Hevostori (Koňský trh), mutta se nimettiin uudelleen vuonna 1848 Tšekin suojeluspyhimyksen Venceslaus Pyhän mukaan. == Luonne == Venceslauksen aukion pituus on noin 750 metriä ja leveys 60 metriä. Nimestään huolimatta se muistuttaa paikoin enemmän bulevardia, kuin perinteistä aukiota. Sitä reunustavat useat palatsimaiset rakennukset, joissa nykyään on muun muassa kauppoja, hotelleja, yökerhoja ja ravintoloita. Aukion näkyvin rakennus on sen eteläpäädyssä sijaitseva Prahan kansallismuseo.Augusta & Ederer, s. 62-63 === Patsaat ja muistomerkit === Kansallismuseon edessä sijaitseva Venceslaus Pyhän ratsastajapatsas on Tšekin tärkeimmistä kansallisista symboleista. Se valmistettiin vuosina 1887–1924. Tšekkoslovakia julistettiin itsenäiseksi juuri täällä, mistä muistona on patsaan jalustaan kaiverrettu päivämäärä 28.X.1918. Kansallismuseon edustalla on myös pieni Jan Palachille ja Jan Zajícille omistettu ristinmuotoinen muistomerkki. Se on pystytetty samaan kohtaan, missä kumpikin opiskelija sytytti itsensä tuleen vuonna 1969. == Historia == Venceslauksen aukion historia ulottuu 1300-luvulle, kun Prahan uusikaupunki (Nové mesto) perustettiin. Se sai nimen Hevostori siellä harjoitetusta hevoskaupasta, mutta myös moni Prahan käsityöläinen ja maanviljelijä kävi kauppaa torilla. Aukio oli muutenkin pitkään varsin maalaismainen. Esimerkiksi sen kadut päällystettiin vasta 1700-luvun lopulla. 1900-luvun alulle tultaessa se oli kuitenkin kehittynyt modernin suurkaupungin keskukseksi. Alueen suurin nähtävyys, Tšekin kansallismuseo valmistui 1891, ja monet vielä nykyäänkin pystyssä olevat monikerroksiset sekä palatsimaiset rakennukset rakennettiin 1800- ja 1900-luvuilla.Bedrníček, s. 197-224 Aukio nimettiin uudestaan vuoden 1848 maaliskuussa pian sen jälkeen kun Itävallan keisari oli luvannut myöntää maalle perustuslain. Nousussa ollut tšekkiläinen kansallistunne sai kaupungin viranomaiset hyväksymään Hevostorin uudelleen nimeämisen maan suojeluspyhimyksen Venceslaus Pyhän mukaan. Saman vuoden kesäkuussa aukiolla pidetty helluntaimessu toimi viimeisenä sytykkeenä Prahan kesäkuun kansannousulle. Vuonna 1968 tapahtuneen Tšekkoslovakian miehityksen jälkeen kaksi tšekkiläistä opiskelijaa tekivät polttoitsemurhan vastalauseena miehitykselle ja alkamassa olleelle normalisaatiolle. Jan Palach ja Jan Zajíc kuolivat saamiinsa vammoihin tammi- ja helmikuussa 1969. Samettivallankumouksen aikana Venceslauksen aukio nousi jälleen tapahtumien keskipisteeseen. Sadat tuhannet tšekkoslovakialaiset osoittivat mieltään aukiolla päivittäin marras- joulukuussa 1989. == Liikenne == Můstekin ja Muzeumin metroasemat sijaitsevat Venceslauksen aukion vastakkaisissa päädyissä. Prahan metrolinja A kulkee suoraan aukion alapuolella. == Lähteet == * * ===Viitteet=== == Aiheesta muualla == Luokka:Prahan aukiot ja torit
Rölli ja kultainen avain (soundtrack)

Rölli (Ja kultainen avain) on soundtrack-albumi elokuvasta Rölli ja kultainen avain. Se julkaistiin VL-Musiikin kautta 15. helmikuuta 2013. Elokuva sisältää Pessi Levannon säveltämää taustamusiikkia sekä Allu Tuppuraisen säveltämiä uudelleensovitettuja lauluja Rölli-televisiosarjasta. Tuottaja Marko Röhrin mukaan Tuppurainen ei ollut enää halukas säveltää elokuvaan uusia lauluja, mutta oli tullut toisiin aatoksiin luettuaan käsikirjoituksen. Soundtrack sisältää myös sellaisia lauluja, joita ei kuulla elokuvassa. == Kappaleet == == Kokoonpano == * Pessi Levanto – piano, koskettimet * Mikko Kosonen – kitara * Hannu Rantanen – bassokitara, tuuba * Sami Kuoppamäki – rummut, perkussiot * Niko Kumpuvaara – harmonikka * Markus Holkko – alttosaksofoni, baritonisaksofoni * Petri Puolitaival – tenorisaksofoni * Jukka Eskola – trumpetti * Antti Rissanen – trumpetti, tuuba * Kukka Lehto – viulu * Bratislava Symphony Orchestra – orkesteriosuudet * David Hernando Rico – kapellimestari == Lähteet == Luokka:Vuoden 2013 soundtrackit Luokka:Suomalaiset albumit Luokka:Rölli
Refaat Alareer

Refaat Alareer (; 1979 – 6. joulukuuta 2023) oli palestiinalainen kirjailija ja kirjallisuudentutkija. Hän opetti Gazan islamilaisessa yliopistossa, joka tuhoutui Israelin iskussa 11. lokakuuta 2023. Alareer kuoli 6. joulukuuta 2023 Israelin Gazan kaupunkiin tekemässä ilmaiskussa. Hyökkäyksessä kuolivat myös hänen sisarensa, veljensä ja neljä hänen lapsistaan.Israel Gaza: Palestinians mourn controversial writer killed in air strike BBC 8.12.2023, viitattu 8.12.2023 Hamasin hyökättyä Israeliin lokakuussa 2023 Alareer puolusti hyökkäystä ja piti sitä "laillisena ja moraalisena" ja vertasi Varsovan kansannousuun, mikä aiheutti syvää paheksuntaa. Alareer oli vuonna 2015 perustetun ryhmän "We Are Not Numbers" perustajia. Ryhmän tarkoituksena oli kertoa "numeroiden takana uutisissa olevien palestiinalaisten tarinoita". ==Lähteet== Luokka:Palestiinalaiset kirjailijat Luokka:Palestiinalaiset tieteilijät Luokka:Kirjallisuudentutkijat Luokka:Vuonna 1979 syntyneet Luokka:Vuonna 2023 kuolleet
Nuestra Señora del Rosarío -luokka

Nuestra Señora del Rosarío -luokka oli Espanjan laivaston kahden 34-tykkisen fregatin muodostama alusluokka. == Suunnittelu == Alukset tilattiin 17. kesäkuuta 1770 ja ne olivat ranskalaistyyppisiä Francisco Gautierin suunnittelemia aluksia. Nämä olivat lähes ensimmäiset tilaukset Ferroliin lähes kahteen vuosikymmeneen.Winfield et al 2023 s. 236 == Alukset == Nuestra Señora del Rosarío -luokka Nimi (lempinimi) Telakka Kölinlasku Vesille Valmis Kohtalo Nuestra Señora del Rosarío Reales Astilleros de Esteiro, Ferrol 4. huhtikuuta 1770 haaksirikkoutunut 11. maaliskuuta 1793 Nuestra Señora del Carmen Ferrol 24. marraskuuta 1770 vallattu 6. huhtikuuta 1800 HMS Carmen myyty 1803 == Lähteet == * === Viitteet === *
Valkoperätangara

Valkoperätangara (Cypsnagra hirundinacea) on tangaroihin kuuluva lintulaji. Lajia tavataan Etelä-Amerikassa. == Koko ja ulkonäkö == Valkoperätangara kasvaa 16–17 cm pitkäksi. Sukupuolet muistuttavat toisiaan ulkonäöltään. Lajin pää, yläselkä ja siivet ovat mustat. Alaselkä on valkoinen, ja siivissä on valkoinen juova sekä laikku. Valkoperätangaran kurkku on punaruskea, rinta ruskehtava ja vatsa kellertävän valkoinen. Alalajin C. h. pallidigula kurkku ja rinta ovat nimialalajia C. h. hirundinacea vaaleammat. == Levinneisyys ja elintavat == Valkoperätangaran tavataan Surinamesta ja Brasilian koillisosista Boliviaan ja Paraguayhin. Lajin elinympäristöä ovat ajoittain kosteat ja yksittäisiä puita ja pensaita kasvavat ruohomaat, esimerkiksi cerrado. Lintu liikkuu tyypillisesti pareittain tai muutaman yksilön ryhminä. Valkoperätangaran ravintoa ovat hyönteiset. Valkoperätangaran pesimäkausi on elokuusta joulukuulle. Kuppimainen pesä rakennetaan puuhun ja naaras munii yhdestä kolmeen vihertävänsinistä munaa. == Lähteet == Luokka:Tangarat
Matti Turunen (näyttelijä)

Matti Turunen (s. 19. maaliskuuta 1938 Sonkajärvi) on suomalainen näyttelijä. Hän on näytellyt muun muassa elokuvissa Milka ja Jäniksen vuosi sekä TV- sarjoissa Kukkivat roudan maat ja Kylymä tila. == Lähteet == == Aiheesta muualla == * Luokka:Suomalaiset näyttelijät Luokka:Vuonna 1938 syntyneet Luokka:Elävät henkilöt
Nuestra Señora de la Asunción -luokka

Nuestra Señora de la Asunción -luokka oli Espanjan laivaston kolmen 34-tykkisen fregatin muodostama alusluokka. == Suunnittelu == Alukset tilattiin 16. kesäkuuta 1771 ja ne olivat ranskalaistyyppisiä Francisco Gautierin suunnittelemia aluksia.Winfield et al 2023 s. 236-237 == Alukset == Nuestra Señora de la Asunción -luokka Nimi (lempinimi) Telakka Kölinlasku Vesille Valmis Kohtalo Nuestra Señora de la Asunción Reales Astilleros de Esteiro, Ferrol 4. huhtikuuta 1772 haaksirikkoutunut 20. toukokuuta 1805 Santa Perpetua Ferrol 4. heinäkuuta 1772 romutettu 1808 Santa María de la Cabeza Ferrol 4. heinäkuuta 1772 myyty 28. maaliskuuta 1782 == Lähteet == * === Viitteet === *
Luettelo Iowan piirikunnista

Tämä on luettelo Iowa osavaltion piirikunnista. Iowassa on 99 piirikuntaa. Piirikunta Hallintokeskus Adairin piirikunta Greenfield Adamsin piirikunta Corning Allamakeen piirikunta Waukon Appanoosen piirikunta Centerville Audubonin piirikunta Audubon Bentonin piirikunta Vinton Black Hawkin piirikunta Waterloo Boonen piirikunta Boone Bremerin piirikunta Waverly Buchananin piirikunta Independence Buena Vistan piirikunta Storm Lake Butlerin piirikunta Allison Calhounin piirikunta Rockwell City Carrollin piirikunta Carroll Cassin piirikunta Atlantic Cedarin piirikunta Tipton Cerro Gordon piirikunta Mason City Cherokeen piirikunta Cherokee Chickasaw’n piirikunta New Hampton Clarken piirikunta Osceola Clayn piirikunta Spencer Claytonin piirikunta Elkader Clintonin piirikunta Clinton Crawfordin piirikunta Denison Dallasin piirikunta Adel Davisin piirikunta Bloomfield Decaturin piirikunta Leon Delawaren piirikunta Manchester Des Moines’n piirikunta Burlington Dickinsonin piirikunta Spirit Lake Dubuquen piirikunta Dubuque Emmetin piirikunta Estherville Fayetten piirikunta West Union Floydin piirikunta Charles City Franklinin piirikunta Hampton Fremontin piirikunta Sidney Greenen piirikunta Jefferson Grundyn piirikunta Grundy Center Guthrien piirikunta Guthrie Center Hamiltonin piirikunta Webster City Hancockin piirikunta Garner Hardinin piirikunta Eldora Harrisonin piirikunta Logan Henryn piirikunta Mount Pleasant Howardin piirikunta Cresco Humboldtin piirikunta Dakota City Idan piirikunta Ida Grove Iowan piirikunta Marengo Jacksonin piirikunta Maquoketa Jasperin piirikunta Newton Jeffersonin piirikunta Fairfield Johnsonin piirikunta Iowa City Jonesin piirikunta Anamosa Keokukin piirikunta Sigourney Kossuthin piirikunta Algona Leen piirikunta Fort Madison Keokuk Linnin piirikunta Cedar Rapids Louisan piirikunta Wapello Lucasin piirikunta Chariton Lyonin piirikunta Rock Rapids Madisonin piirikunta Winterset Mahaskan piirikunta Oskaloosa Marionin piirikunta Knoxville Marshallin piirikunta Marshalltown Millsin piirikunta Glenwood Mitchellin piirikunta Osage Mononan piirikunta Onawa Monroen piirikunta Albia Montgomeryn piirikunta Red Oak Muscatinen piirikunta Muscatine O'Brienin piirikunta Primghar Osceolan piirikunta Sibley Pagen piirikunta Clarinda Palo Alton piirikunta Emmetsburg Plymouthin piirikunta Le Mars Pocahontasin piirikunta Pocahontas Polkin piirikunta Des Moines Pottawattamien piirikunta Council Bluffs Poweshiekin piirikunta Montezuma Ringgoldin piirikunta Mount Ayr Sacin piirikunta Sac City Scottin piirikunta Davenport Shelbyn piirikunta Harlan Sioux’n piirikunta Orange City Storyn piirikunta Nevada Taman piirikunta Toledo Taylorin piirikunta Bedford Unionin piirikunta Creston Van Burenin piirikunta Keosauqua Wapellon piirikunta Ottumwa Warrenin piirikunta Indianola Washingtonin piirikunta Washington Waynen piirikunta Corydon Websterin piirikunta Fort Dodge Winnebagon piirikunta Forest City Winneshiekin piirikunta Decorah Woodburyn piirikunta Sioux City Worthin piirikunta Northwood Wrightin piirikunta Clarion == Aiheesta muualla == * Iowa
Valintamerkki

Tarkastusmerkki eli valintamerkki (✓) on merkki, joka teknisissä yhteyksissä tarkoittaa ’oikein’ tai merkitsee käyttäjän tekemää valintaa. Tämä merkitys on peräisin englannin kielestä. Muun muassa Suomessa ja Ruotsissa samaa merkkiä on käytetty virheen merkkinä, kun taas valintaa on usein kuvattu rastilla. Englanninkielisissä maissa rasti voidaan kuitenkin tulkita merkityksessä ’ei’ tai ’väärin’. Virheen merkkiä on käytetty etenkin kouluissa. Arkikielessä merkkiä kutsutaan pukiksi, Viitattu 10.12.2023. mikä tulee ruotsin sanasta bock. Sana on alun perin viitannut urosvuoheen eli pukkiin. Ilmaus on todennäköisesti peräisin saksan metsästyssanastosta. == Lähteet == Luokka:Merkit
Jeannette Kawasin kansallispuisto

Jeannette Kawasin kansallispuisto eli entinen Punta Salin kansallispuisto on luonnonsuojelualue Hondurasissa Atlántidan departementissa. Se sijaitsee Telanlahden rannalla noin 35 km päässä Telan kaupungista. Puistolla on noin 35 km rantaviivaa, ja se on noin 20 km levyinen. Lämpötila tällä alueella on tyypillisesti 35 astetta, ylimmillään 39 astetta. Puiston alueella on hiekkarantaa ja mangrovemetsää, mutta myös muunlaista trooppista metsää ja maatalousmaata. Rantaviiva muodostaa kapean niemimaan ja sen suojaaman laguunin. Jeannette Kawasin kansallispuiston lintuihin kuuluvat pelikaanit, haikarat ja haukat. Nisäkkäistä puistossa tavataan pesukarhuja, monenlaisia lepakoita, oselotteja, opossumeja, apinoita, pikkumuurahaiskarhuja ja isopakoja. Siellä elää myös mölyapinoita, merikilpikonnia, delfiineitä, manaatteja ja kaimaaneita. Puisto nimettiin uudelleen sen perustamista edistäneen luontoaktivistin Jeannette Kawas Fernándezin murhan jälkeen. == Lähteet == Luokka:Hondurasin kansallispuistot
CFM International CFM56

CFM International CFM56 (Yhdysvaltain asevoimien nimitys F108) on CFM Internationalin valmistama sarja ohivirtaussuihkumoottoreita, joiden työntovoima vaihtelee 80 ja 150 kilonewtonin välillä. Moottoria kokeiltiin ensimmäisen kerran vuonna 1974, mutta käyttöön ne tulivat vasta vuonna 1982 erittäin vähäisten tilausten takia. Sittemmin moottoria on valmistettu yli 33 000 kappaletta, ollen maailman myydyin suihkumoottori. == Käyttö lentokoneissa == CFM56 -sarjan moottoreita on käytetty seuraavissa lentokonemalleissa: * Airbus A320 -sarja * Airbus A340 * Boeing 707-700 (vain prototyyppi) * Boeing 737 Classic * Boeing 737 Next Generation ** Boeing 737 AEW&C; ** Boeing C-40 Clipper ** Boeing P-8 Poseidon * Boeing E-3D Sentry * Boeing E-6 Mercury * Boeing KC-135R Stratotanker ** Boeing RC-135 ** Boeing WC-135 Constant Phoenix * Douglas DC-8 Super 70 == Lähteet == Luokka:Suihkumoottorit
Maantieteellis-historiallinen menetelmä

Maantieteellis-historiallinen menetelmä (myös maantieteellis-historiallinen metodi, Professori J. Krohnin suomalainen tutkimusmenetelmä tai suomalainen tutkimusmenetelmä) on folkloristiikassa, perinteentutkimuksessa ja kulttuuriantropologiassa käytettävä tutkimusmenetelmä, jonka kehitti suomalainen professori Julius Krohn. Menetelmä oli ensimmäinen ja sitä pidetään joidenkin mielestä myös suurimpana kansanrunouden tutkimisen eli folkloristiikan paradigmana. Maantieteellis-historiallinen menetelmä oli filologian tekstikritiikin sovellus suulliseen tradition tutkimiseen. Julius Krohn ja sittemmin hänen poikansa Kaarle Krohn kehittivät menetelmää 1880-luvun tienoilta alkaen. Heidän ajatuksenaan oli, että menetelmän avulla voitaisiin selvittää kansanrunojen ajallista ja alueellista alkuperää ja leviämistä. Krohnien menetelmää on kuvattu tieteelliseksi ja kansainväliseksi läpimurroksi, joka muutti Kalevalaan pohjautuvan romanttis-idealistisen suhtautumisen kansanrunouteen kehitysopilliseksi suhtautumiseksi. Alan tutkimusessa tapahtui siten merkittävä paradigmakäänne. Menetelmä kehitettiin erityisesti muinaisrunouden tutkimisen tarpeisiin. Maantieteellis- historiallisen menetelmän ohella syntyi varsin määrätietoisesti uusi tieteenala, nimittäin suomalainen ja vertaileva kansanrunoudentutkimus vuonna 1888. Sen historian ensimmäinen oppituoli oli Suomen Keisarillisessa Aleksanterin Yliopistossa. Krohnien metodi vaikutti pitkälle 1900-luvulle, kunnes uudet paradigmat ja käänteet ohittivat sen. Toisaalta menetelmä vaikuttaa edelleen 2020-luvullakin vahvasti folkloristiikan aineistolähtöisissä tutkimuksissa. Maantieteellis-historiallinen menetelmä läpäisi 1900-luvun alun tutkimusta niin, ettei muille äänille tai suuntauksille ollut juuri tilaa. Tämän koki karvaasti muun muassa Väinö Salminen. == Katso myös == * Suomalainen kansanrunous * Virolainen kansanrunous * Suomalainen muinaisusko * Suomalainen mytologia * Kanteletar * Kalevipoeg * Suomen kansan vanhat runot == Lähteet == Luokka:Suomalainen kansanrunous Luokka:Suomalainen mytologia
Council Bluffs

Council Bluffs on kaupunki Yhdysvalloissa Iowan osavaltiossa. Vuoden 2020 väestönlaskennassa Council Bluffsissa oli 62 799 asukasta, ja se oli väkiluvultaan Iowan osavaltion kymmenenneksi suurin kaupunki. Se toimii Pottawattamien piirikunnan hallintokeskuksena. Council Bluffs sijaitsee Missourijoen varrella Omahaa vastapäätä, ja se kuuluu Omahan metropolialueeseen. == Väestö == Vuonna 2020 Council Bluffsin 62 799 asukkaasta valkoisia oli 88,5 %, mustia 2,2 %, aasialaisia 1,2 % ja alkuperäisasukkaita 0,2 %. Asukkaista 5,7 % kuului kahteen tai useampaan rotuun. 7,8 % asukkaista puhui kotonaan jotain muuta kieltä kuin englantia ja 5,0 % asukkaista oli syntynyt ulkomailla. == Lähteet == ==Aiheesta muualla== Luokka:Iowan kaupungit